આ અભિયાન સાથે જોડાયેલા ખોડાભાઇ માવાણીએ જણાવ્યુ કે, વાલમ જળસંચય અભિયાન દ્વારા તાજેતરમાં જ ચેકડેમ ઉંડા કરવાનું કામ કરવામાં આવ્યુ. 2000ની સાલથી અને ચેકડેમ બનાવવાનું શરૂ કર્યુ હતુ અને ગારિયાધાર અને આસપાસના વિસ્તારોમાં 180થી વધુ ચેકડેમો બનાવ્યા છે. આ ચેકડેમોની આસપાસ હવે મોટા પ્રમાણમાં વૃક્ષા રોપણ કરીશુ. 2006ના વર્ષમાં અને 5,000 વૃક્ષો વાવ્યા હતા અને હવે 11,000થી વધુ વૃક્ષો વાવવાનું અભિયાન હાથ પર લીધુ છે. વૃક્ષો વાવવા માટે ગારિયાધારના વિવિધ મહિલા મંડળોએ સામે ચાલીને આ કામમાં જોડાવવા વિનંતી કરી છે અને અમને કહ્યુ કે, છે કે વૃક્ષો વાવવા માટે અને જરૂરી સાધન-સામગ્રી લઇને આવીશુ. ઘરેથી ટિફિન લઇને આ કામમાં જોડાઇશું. આ જ અમારા કામની તાકાત. લોકો સામે ચાલીને સેવા આપવા તૈયાર થાય એ જ સાચુ અભિયાન.”